ฮากุ ริ

ฮากุ ริ (; ; 27 ธันวาคม พ.ศ. 2533) เป็นนักกีฬาวอลเลย์บอลทีมชาติญี่ปุ่น และเป็นสมาชิกของทีมวอลเลย์บอลโทเรย์แอร์โรส์ ในวี.ลีก ประเทศญี่ปุ่น

ประวัติ 
ฮากุเกิดที่จังหวัดมิยาซากิ ประเทศญี่ปุ่น บิดาและมารดาเป็นจีนอพยพ มารดาเป็นอดีตนักวอลเลย์บอลทีมชาติจีน ส่วนบิดาเป็นนักกีฬาเช่นกัน เขามีน้องสาวอายุหย่อนกว่าเขาสิบสี่ปี และเขาได้สัญชาติญี่ปุ่นมาแต่แรกเพราะเกิดที่นั่น

เขาเล่นวอลเลย์บอลเพราะรับอิทธิพลมาจากมารดา แต่เดิมเขาเล่นในตำแหน่งบอลหลักหรือบอลหัวเสา (wing spiker) ภายหลังจึงเปลี่ยนมาเล่นในตำแหน่งตัวบล็อกกลาง (middle blocker) ตั้งแต่สมัยเรียนมหาวิทยาลัยสึกูบะ หลังสำเร็จการศึกษาจึงเข้าร่วมทีมโทเรย์แอร์โรส์

รางวัล 
 วอลเลย์บอลชายชิงแชมป์เอเชีย 2017 – ตัวบล็อกกลางยอดเยี่ยม

อ้างอิง

แหล่งข้อมูลอื่น 
 ข้อมูลส่วนตัวโดยย่อจากโทเรย์แอร์โรส์

นักวอลเลย์บอลชายชาวญี่ปุ่น
ชาวญี่ปุ่นเชื้อสายจีน
บุคคลจากจังหวัดมิยาซากิ
ตัวบล็อกกลางวอลเลย์บอล
นักวอลเลย์บอลชายทีมชาติญี่ปุ่นชุดกีฬามหาวิทยาลัยโลก
นักวอลเลย์บอลในโอลิมปิกฤดูร้อน 2020
ศิษย์เก่าจากมหาวิทยาลัยสึกูบะ